Frederik Erringsø
Frederik Hogstad Erringsø (født 31. juli 2002 i Svogerslev) er en cykelrytter fra Danmark, der er på kontrakt hos .

Karriere 
Efter at have kørt for barndomsklubben Roskilde Cykle Ring og senere klubbens talenthold , skiftede han fra starten af 2020 til Herning Cykle Klubs juniorteam.

Da Frederik Erringsø i 2021 blev seniorrytter, skrev han kontrakt med det danske DCU-team . Efter en del korrespondance og deltagelse i én uges træningslejr hos det franske UCI World Tour-hold , skiftede Erringsø den 1. september 2021 til holdets U23-team på en étårig aftale. Samtidig flyttede han til Chambéry, og startede på Université Savoie Mont Blanc. Han fik debut for holdet den 29. september, da han var på startlisten ved etapeløbet Ronde d’Isard. Her udgik han efter 3. etape, da han faldt for tidsgrænsen. Den 10. oktober blev anden gang han kørte for holdet, da han stillede til start ved U23-udgaven af Paris-Tours. Her styrtede Erringsø, og fik en flænge i knæet efter kontakt med en skivebremse. Den skade gjorde at han ikke kørte på cykel i tre måneder, og først i januar 2022 kunne han igen køre en træningstur udendørs. Den første løbsstart ved et UCI-løb i 2022 kom ved Grand Prix de Bavay i august. I den efterfølgende uge kom yderlige to starter, og det blev også sæsonens sidste. 

Fra 2023-sæsonen skrev Frederik Erringsø kontrakt med det franske N1-regionalhold Philippe Wagner Cycling fra Haute-Saône.

Referencer

Eksterne henvisninger 
 
 

Mandlige cykelryttere fra Danmark
Personer fra Roskilde